CELEX: 32017R0762
Language: bg
Date: 2017-04-25 00:00:00
Title: Регламент (ЕС) 2017/762 на Съвета от 25 април 2017 година за изменение на Регламент (ЕС) № 479/2013 за освобождаване от изискването за подаване на обобщени декларации за въвеждане и за напускане за съюзни стоки, придвижвани през коридора Neum

3.5.2017   
               
               
                  BG
               
               
                  Официален вестник на Европейския съюз
               
               
                  L 114/1
               
            РЕГЛАМЕНТ (ЕС) 2017/762 НА СЪВЕТА
      от 25 април 2017 година
      за изменение на Регламент (ЕС) № 479/2013 за освобождаване от изискването за подаване на обобщени декларации за въвеждане и за напускане за съюзни стоки, придвижвани през коридора Neum
      СЪВЕТЪТ НА ЕВРОПЕЙСКИЯ СЪЮЗ,
      като взе предвид Договора за функционирането на Европейския съюз,
      като взе предвид Акта за присъединяване на Хърватия, и по-специално член 43 от него,
      като взе предвид предложението на Европейската комисия,
      като има предвид, че:
      
                  (1)
               
               
                  В член 4, буква а) от Регламент (ЕС) № 479/2013 на Съвета (1) се предвижда освобождаване от изискването за подаване на обобщени декларации за въвеждане и за напускане за съюзните стоки, които се придвижват през коридора Неум (Neum), когато общата стойност на пратките от съюзни стоки не надвишава 10 000 EUR и когато съюзните стоки са придружени от фактури или транспортни документи, отговарящи на условията по буква б) от същия член (наричано по-долу „освобождаването“).
               
            
                  (2)
               
               
                  Прагът от 10 000 EUR бе определен съобразно прага със същия размер, предвиден в член 317, параграф 4 от Регламент (ЕИО) № 2454/93 на Комисията (2).
               
            
                  (3)
               
               
                  След влизането в сила на Митническия кодекс на Съюза с Регламент (ЕС) № 952/2013 на Европейския парламент и на Съвета (3) член 317, параграф 4 от Регламент (ЕИО) № 2454/93 бе заменен с член 126, параграф 1 от Делегиран регламент на Комисията (ЕС) 2015/2446 (4), в който се предвижда праг от 15 000 EUR. Поради това, за да се осигури еднакво прилагане на митническото законодателство на Съюза, е целесъобразно обхватът на освобождаването да бъде съобразен с посочения праг.
               
            
                  (4)
               
               
                  От съображения за правна сигурност и яснота някои препратки в Регламент (ЕС) № 479/2013 следва да бъдат осъвременени.
               
            
                  (5)
               
               
                  Поради това е целесъобразно Регламент (ЕС) № 479/2013 да бъде съответно изменен,
               
            ПРИЕ НАСТОЯЩИЯ РЕГЛАМЕНТ:
      Член 1
      Регламент (ЕС) № 479/2013 се изменя, както следва:
      
                  1)
               
               
                  В член 2 точка 1 се заменя със следното:
                  
                              „1)
                           
                           
                              „съюзни стоки“ означава съюзни стоки съгласно определението в член 5, точка 23 от Регламент (ЕС) № 952/2013 на Европейския парламент и на Съвета (*1);
                           
                        
                     (*1)  Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (ОВ L 269, 10.10.2013 г., стр. 1).“"
						
               
            
                  2)
               
               
                  Член 4 се изменя, както следва:
                  
                              а)
                           
                           
                              в буква а) числото „10 000 EUR“ се заменя с числото „15 000 EUR“;
                           
                        
                              б)
                           
                           
                              в буква б) подточка i) се заменя със следното:
                              
                                          „i)
                                       
                                       
                                          съдържат най-малко данните, посочени в член 126, параграф 2, първа алинея от Делегиран регламент на Комисията (ЕС) 2015/2446 (*2);
                                       
                                    
                                 (*2)  Делегиран регламент на Комисията (ЕС) 2015/2446 от 28 юли 2015 г. за допълнение на Регламент (ЕС) № 952/2013 на Европейския парламент и на Съвета за определяне на подробни правила за някои от разпоредбите на Митническия кодекс на Съюза (ОВ L 343, 29.12.2015 г., стр. 1).“"
						
                           
                        
            Член 2
      Настоящият регламент влиза в сила на двадесетия ден след публикуването му в Официален вестник на Европейския съюз.
      
      
         Настоящият регламент е задължителен в своята цялост и се прилага пряко във всички държави членки.
         Съставено в Люксембург на 25 април 2017 година.
         
            
               За Съвета
            
            
               Председател
            
            I. BORG
         
      
      
         (1)  Регламент (ЕС) № 479/2013 на Съвета от 13 май 2013 г. за освобождаване от изискването за подаване на обобщени декларации за въвеждане и за напускане за съюзни стоки, придвижвани през коридора Neum (ОВ L 139, 25.5.2013 г., стр. 1).
      
         (2)  Регламент (ЕИО) № 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността (ОВ L 253, 11.10.1993 г., стр. 1).
      
         (3)  Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (ОВ L 269, 10.10.2013 г., стр. 1).
      
         (4)  Делегиран регламент на Комисията (ЕС) 2015/2446 от 28 юли 2015 г. за допълнение на Регламент (ЕС) № 952/2013 на Европейския парламент и на Съвета за определяне на подробни правила за някои от разпоредбите на Митническия кодекс на Съюза (ОВ L 343, 29.12.2015 г., стр. 1).